Masakan Singapura

Masakan Singapura (Jawi: ‏ماسقن سيڠاڤورا‎‎) dapat menandakan kepelbagaian etnik kebudayaan Singapura. Makanannya dipengaruhi oleh penduduk Melayu asal, Cina majoriti, Indonesia, India serta juga tradisi Barat (khususnya Inggeris) sejak pengasasan jajahan Singapura oleh Empayar British pada zaman 1800-an. Kesan-kesan masakan Timur Tengah dan Thailand juga muncul dalam budaya makanan tempatan dalam sesetengah bentuk. Dalam gedung-gedung penjaja Singapura, contohnya, para tukang masak latar belakang Cina dipengaruhi oleh budaya India mungkin bereksperiman dengan perasa dan ramuan seperti asam jawa, kunyit dan minyak sapi, sementara tukang masak Tamil mungkin menyediakan sebuah hidangan mi goreng.
Fenomena ini membuat masakan Singapura suatu tarikan budaya. Sebahagian besar makanan siap dibeli di luar rumah dimakan di pusat penjaja atau pusat makanan, contohnya seperti Pasar Telok Ayer dan Newton Food Centre, berbanding di restoran sebenar. Pusat penjaja sebegini amat banyak dan murah, menggalakkan asas pengguna besar.
Makanan dapat dilihat oleh penduduk Singapura sebagai penting kepada identiti kebangsaan dan penyatu benang budaya; kesusasteraan Singapura sering seloroh hal memakan sebagai suatu hobi kebangsaan dan makanan sebagai ketaksuban atau "obsesi" nasional. Makanan merupakan topik perbualan kerap antara penduduk Singapura. Sekatan diet keagamaan memang ada; Muslim tidak memakan daging babi dan Hindu tidak makan daging lembu, dan ada juga kumpulan nyata vegetarian. Namun, orang-orang dari komuniti yang berbeza sering makan bersama, sementara sedar budaya masing-masing dan memilih makanan yang boleh diterima oleh semua. Ada juga beberapa restoran China ḥalal yang menyajikan diet sesuai ajaran Islam.
Makanan itu sendiri telah dipromosi sebagai daya tarikan bagi pelancong oleh Lembaga Pelancongan Singapura atau persatuan yang berurusan dengannya bersama-sama dengan membeli-belah. Kerajaan menganjurkan "Pesta Makanan Singapura" pada bulan Julai untuk merayakan masakan Singapura. Faham pelbagai budaya makanan tempatan, ketersediaan masakan antarabangsa dan gayanya, dan julat besar harga sesuai untuk semua tingkat belanja pada setiap hari dan tahun membantu mencipta "syurga makanan". Ketersediaan berbagai-bagai makanan ini sering dibantu oleh fakta bahawa pelabuhan Singapura terletak di sepanjang laluan strategik. Hidangan "mi Singapura" tidak wujud di Singapura, tetapi mungkin ditemui di restoran yang giat ingin menambah sedikit eksotisisme ke menunya.
Masakan ini mirip dengan masakan Malaysia kerana hubungan sejarah dan budaya erat antara kedua-dua negara. Sementara sejumlah hidangan umum untuk kedua-dua negara, persiapannya berlainan, sesuai dengan selera tempatan.
Memandangkan Singapura adalah sebuah negara kecil dengan kepadatan penduduk yang tinggi, tanah merupakan sumber daya berharga yang diutamakan untuk keperluan industri dan perumahan. Sebahagian besar bahan dan ramuan makanan diimport, walaupun masih ada sekelompok kecil petani tempatan yang menghasilkan beberapa jenis sayur daun, buah, ayam itik, and ikan. Kedudukan geografi Singapura menghubungkannya ke laluan pengangkutan udara dan laut utama dan dengan demikian membolehkan ia mengimport pelbagai bahan makanan dari seluruh dunia, termasuk makanan laut mahal seperti sashimi dari Jepun.
Banyak hidangan ini telah disesuaikan oleh imigran awal Cina yang sesuai dengan keadaan setempat (seperti bahan-bahan yang boleh didapati) dan tidak boleh dianggap masakan China asli.
Seperti masakan Cina di Singapura, India Singapura mempunyai pengaruh dari pelbagai kumpulan etnik. Pengaruh Tamil amat kuat.
Beberapa hidangan yang disenaraikan di bawah boleh dianggap sebagai makanan yang benar-benar hibrid atau gabungan pelbagai kaum.
Rakyat Singapura juga menikmati pelbagai jenis makanan laut termasuk ketam, kerang, sotong, ikan pari, tiram dan udang.
Hidangan makanan laut kegemaran termasuk
Satu lagi trend yang sangat ketara sejak kebelakangan ini ialah pertumbuhan tempat makan vegetarian di Singapura. Lebih ramai orang mengubah diet mereka untuk gaya hidup yang lebih sihat. Persatuan Vegetarian Singapura mempunyai senarai kedai-kedai makanan vegetarian di Singapura.
Hidangan biasa dilihat seperti cop ayam, ikan dan kentang goreng, gril campuran, kentang goreng keju dan lain-lain, secara umumnya popular di Singapura, biasanya ditemui di pusat-pusat penjaja, kedai-kedai kopi dan medan selera di Singapura.
Pelbagai jenis buah-buahan tropika boleh didapati sepanjang tahun, tetapi kebanyakan mereka diimport dari negara-negara jiran. Setakat ini yang paling terkenal adalah durian, yang dikenali sebagai "Raja Buah-buahan", yang menghasilkan bau cirian dari isinya yang kuning kastard seperti berkrim di dalam kulit berduri hijau atau coklat. Walau bagaimanapun, di sebalik popularitinya, durian tidak dibenarkan dibawa masuk dalam pengangkutan awam, kebanyakan hotel dan bangunan awam kerana bau yang kuat.
Buah-buahan tropika popular yang lain termasuk manggis, nangka, longan, laici, rambutan dan nanas. Antara buah-buahan ini juga digunakan sebagai bahan-bahan untuk hidangan lain: pencuci mulut ais, daging babi manis-dan-masam, dan beberapa jenis salad seperti rojak.
Pencuci mulut Singapore mempunyai sejarah yang pelbagai dan boleh didapati di setiap pusat penjaja dan medan selera di rantau ini. Sesebuah gerai biasanya akan mempunyai pelbagai jenis pencuci mulut untuk dijual, termasuk tetapi tidak terhad kepada:
Di kopi tiam, kopi dan teh biasanya dipesan menggunakan nama-nama tempatan mereka.
Kopi
Tea
Minuman di atas boleh dipesan dengan lebih banyak ais atau lebih banyak gula atau susu. Sebagai contoh, seseorang boleh menambah "bing" (ais dalam mandarin) akhiran untuk bentuk lain seperti Teh-C-bing (teh dengan susu cair dengan ais) merupakan minuman popular bagi cuaca panas Singapura.
Nama-nama ini menunjukkan masyarakat berbilang kaum di Singapura kerana mereka dibentuk oleh kata-kata dari bahasa yang berbeza, dan telah menjadi sebahagian daripada kosa kata Singlish. Contohnya, teh adalah perkataan Melayu yang perkataan itu sendiri berasal dari Hokkien, bing adalah perkataan Hokkien untuk ais, kosong adalah perkataan Melayu untuk menunjukkan tiada gula, dan C merujuk kepada Carnation, jenama susu sejat.
Templat:Topik Asia Tenggara